Mistik menika satunggaling ruang wilayah ghoib ingkang dipun fahami kangge ngupiya pangertosan perkawis Gusti Ingkang Maha Kuaos.Menawi ajaran islam magepokan kaliyan ajaran Tasawuf’. Jaman semanten tiyang tiyang sepuh ingkang kuwawi nglampahi tirakat saestunipun amung pingin sanget cecaketan kaliyan Gusti Ingkang Maha Agung.Dene lampahipun tirakat mawerni-werni wonten ingkang kawastanan pasa mutih , pasa ngrawot ,pasa nganyep lan sanes-sanesipun .Cara ingkang kados mekaten mboten sanes amung pingin nyegah hawa lan nafsu.Wonten pangandikan tiyang sepuh ingkang patut kula panjenengan fahami inggih menika “Yen kowe pingin rosa nyaketana sega nanging yen pingin kuasa ngedohana sega”.Ngedohi sega menika ngemu suraos gelem nglakoni tapa brata.